J E G Y Z Ő K Ö N Y V

# Készült: 2019. október 22.-én a magyarsarlósi Polgármesteri Hivatal

**épületében megtartott 17. 30 órakor kezdődő képviselő-testület nyilvános ülésén.**

**Jelen vannak:** Dukai Zoltán polgármester

Füller Balázs (alpolgármester)

Bökös Ernő képviselő

Mácsai Réka képviselő

Szomorné Sebők Bernadett képviselő

**Igazoltan távol maradt:-**

**Tanácskozási joggal jelen van**:

Dr. Jávorcsik Béla jegyző

Csepcsik Dezsőné HVB elnök

Dukai Zoltán polgármester: Köszöntök mindenkit a mai alakuló testületi ülésen, megállapítom, hogy a képviselő-testület 5 tagjából 5 jelen van, ezért határozatképesek vagyunk. Üdvözlöm körünkben Csepcsik Dezsőné HVB elnököt, akinek köszönjük a munkáját.

Javaslom, hogy fogadjuk el az alábbi napirendet:

# NAPIREND

**1. napirendi pont**

**A Helyi Választási Bizottság Elnökének tájékoztatója a 2019. évi magyarsarlósi választási eredményekről**

Előadó : HVB elnöke

**2. napirendi pont**

**A képviselők és a polgármester eskütétele**

Előadó : HVB elnöke

**3. napirendi pont**

**A polgármesteri program ismertetése**

Előadó : Dukai Zoltán polgármester

**4. napirendi pont**

**Az alpolgármester megválasztása titkos szavazással és az alpolgármester eskütétele**

Előadó : Dukai Zoltán polgármester

**5. napirendi pont**

**A polgármester illetményének és tiszteletdíjának megállapítása**

Előadó : dr. Jávorcsik Béla jegyző

**6. napirendi pont**

**Az alpolgármester és a képviselő-testület tiszteletdíjának megállapítása**

Előadó : Dukai Zoltán polgármester

**7. napirendi pont**

**A Szervezeti és Működési Szabályzat módosítás és a A Vagyonnyilatkozatokat Vizsgáló Bizottság tagjainak megválasztása**

Előadó : dr. Jávorcsik Béla jegyző

Dukai Zoltán Polgármester

**8. napirendi pont**

**A Vagyonnyilatkozat-tételről szóló tájékoztatás**

Előadó : Dukai Zoltán polgármester

dr. Jávorcsik Béla jegyző

**9. napirendi pont**

**Az összeférhetetlenségről szóló tájékoztatás**

Előadó :dr. Jávorcsik Béla jegyző

**10. napirendi pont**

**Egyebek: Beszámoló a folyamatban lévő önkormányzati fejlesztésekről, karbantartásokról, pályázatokról…**

Előadó: Dukai Zoltán

**11. napirendi pont**

**1826720453 azonosítószámú támogatási kérelem (pályázat) önerő rendelkezésre állása**

Előadó: Dukai Zoltán

**12. napirendi pont**

**Zárt ülés: Segélykérelmek megtárgyalása.**

Előadó: Dukai Zoltán

Dukai Zoltán polgármester: Üdvözlök mindenkit az alakuló ülésen. Gratulálok mindenkinek a megválasztáshoz és sikeres munkát kívánok az új ciklusban. Javaslom a meghívóban szereplő napirendek elfogadását !

A képviselő-testület 5 igen szavazattal (egyhangúlag ) elfogadta a meghívóban szereplő napirendet.

**1. napirendi pont**

**A Helyi Választási Bizottság Elnökének tájékoztatója a 2019. évi magyarsarlósi választási eredményekről**

Előadó : HVB elnöke

Csepcsik Dezsőné HVB elnök: Tisztelettel köszöntök minden jelen lévőt. Az október 13.-i választáson minden rendben zajlott, a választás érvényes és eredményes volt. (*ismerteti az 1. számú mellékletben szereplő választási eredményeket)*

**2. napirendi pont**

**A képviselők és a polgármester eskütétele**

Előadó : HVB elnöke

Dukai Zoltán polgármester: Először a megválasztott képviselőknek kell esküt tenniük. Kérem, hogy a testületi tagok felállva mondják az Elnök után az esküt.

Csepcsik Dezsőné: Felolvassa a 2011. évi CLXXXIX. törvényben található esküt, melyet a képviselők felállva utánamondanak.

"Én, (eskütevő neve) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; (a tisztség megnevezése) tisztségemből eredő feladataimat a Magyarsarlós fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint) Isten engem úgy segéljen!"

Csepcsik Dezsőné: Felkérem a polgármestert, hogy a képviselők felé fordulva mondja el az eskü szövegét.

Felolvassa a 2011. évi CLXXXIX. törvényben található esküt, melyet a polgármester felállva utánamond.

"Én, (eskütevő neve) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; (a tisztség megnevezése) tisztségemből eredő feladataimat a Magyarsarlós fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint)

Isten engem úgy segéljen!"

Csepcsik Dezsőné: Ezennel átadom a képviselőknek és polgármesternek az esküokmányt és a megbízólevelet.

*(az esküokmányokat a 2. számú melléklet tartalmazza)*

**3. napirendi pont**

**A polgármesteri program ismertetése**

Előadó : Dukai Zoltán polgármester

Dukai Zoltán polgármester: Ezúton szeretném megköszönni Nektek, hogy ismét bizalmat szavaztak nekem és a képviselőtestület tagjainak az önkormányzati választásokon. Elmúlt négy év és a megvalósult fejlesztések után, településünk jövőjét szemelőtt tartva, új célok, feladatok állnak előttünk. Néhány gondolatban megosztanám azokat az infrastrukturális és „kulturális” elképzeléseket, feladatokat, melyek mentén az előttünk álló önkormányzati ciklus folyamán haladni szeretnék. Természetesen a polgármesteri program nem „kőbe vésett,” azt ki lehet egészíteni, lehet rajta változtatni.

Önkormányzatunknak a településfejlesztésben továbbra is meghatározó szerepet kell vállalnia. A legfőbb célkitűzés, hogy önkormányzatunk vagyona a képviselő-testület ciklusa alatt ne csökkenjen, hanem növekedjen. A pályázati forrásokat lehetőségeink szerint ki kell használni. Ennek érdekében:

(*ismerteti a 2. számú mellékletben szereplő polgármesteri programot)*

* fontos a pályázatok folyamatos figyelemmel kísérése,
* a pályázatok szakszerű elkészítése, támogatása, nyomon követése,
* a pályázatokhoz megfelelő önerő biztosítása, a gazdálkodás koordinálása,
* a térségi kapcsolatok erősítése, (környező településekkel együttműködés)
* a település fejlesztésének összehangolása a megyei és térségi fejlesztési elképzelésekkel*, (Pécsi Többcélú Agglomerációs Társulással)*
* az építészeti arculat, a még meglévő építészeti értékek megőrzése,
* a népesség számának szinten tartása ill. lehetőség szerinti emelése,
* a környezetterhelések csökkentése, az emberközpontú környezet- szemlélet érvényre juttatása, *(együttműködés a Belvárdgyulai Zrt.-vel)*
* a természeti környezet fejlesztése, zöldfelületek kialakítása, gondozása,
* szociális önkormányzati támogatások magas szintjének fenntartása,
* lakossággal való együttműködés fenntartása, fejlesztése.
* Önkormányzati épületek folyamatos állag megőrzése, karbantartása.
* A lakosság megtartásának és növelésének érdekében a fejlesztések
* mellett rendezvények formájában támogatni a vidéki értékrend

megőrzését,

* változatos, korosztályok sajátságait figyelembe vevő családbarát
* rendezvények, programok kidolgozása és megvalósítása,
* idegenforgalom, a turizmus fejlesztése, esetleges kerékpárút hálózat
* kiépítésében, gyógy turizmusban való részvétel, (Mária út támogatása)
* a település megtartóerejének növelése érdekében, új építési telkek
* létrehozása , ennek keretében kedvezményes áron építési telkek biztosítása
* helyi fiataloknak (kiemelt figyelemmel a több gyermekes családokra)

Dukai Zoltán polgármester:

Az előttünk lévő önkormányzati ciklusban tervezett fejlesztések:

- Jókai utca vízelvezetésének megoldása. (216/2 Hrsz.) Erre beadtam pályázatot, az elmúlt héten. Az eddigi 15% önerő helyett itt 0% az önrész, ha nyerünk megoldódna az erdőből lezúduló víz problémája, amely Spenglerék telkénél jön le jelenleg és veszélyezteti az egész utcát. Megoldódna továbbá a házak előtt lévő vízelvezető árok lefolyási problémája, mely a hidak eltérő szintjéből adódik.

- Szennyvíz csatornarendszer kiépítése a település teljes területén:

Másodjára pályáztunk, 2018. áprilisa óta 3 hiánypótlást is kaptunk. Az

utolsó már nagyon jelképes volt, olyan házszámokat kellett megerősíteni,

melyek egyértelműek voltak.. Ahogy a Hírmondóba is írtam,

az elmúlt másfél évben áremelkedés volt, főleg az Euro

árfolyamváltozása miatt. A megnövekedett költségeket nekünk ill. a

lakosságnak kellene finanszírozni, mely jelentős kockázati tényezőt jelent a

megvalósítás tekintetében. Az eredeti költségvetés 96 rákötést tartalmazott,

melynek összege: 181 529 999 ft.- Nyertes pályázat esetén újra kell

áraztatni a műszaki tartalmat, hogy megtudjuk vállalható e a kivitelezés.

Döntésünkbe a lakosságot is be kell vonni.

*-* Belterületi, külterületi utak állapotának fejlesztése, karbantartása: Itt a külterületi utakra benyújtottam Lothárddal Birjánnal, Szemellyel, egy közös pályázatot. Az elszámolás folyamatban van, mert néhány település nem a tervezett ütemben valósította meg a kivitelezést. Erről a nyílt ülés végén kell egy határozatot hoznunk, hogy beadhassuk az elszámolást. A belterületi utak fejlesztésére tavaly adtam be pályázatot, idén december 31.-ig kell elszámolni vele. A Belügyminisztériumtól kértem a helyszínek módosítását, mivel eredetileg a szennyvíz-nyomvonalon történt volna helyreállítás, de mivel függőben van a beruházás, úgy gondolom, hogy teljesen felesleges lenne ide aszfaltozni, mert az elkészült munkákat, lehet, hogy fel kell törni. Az új helyszínek a következők lennének: Vannak olyan szakaszok, ahol rövidesen kátyúk kialakulása várható. Ilyen a Fatelep és a Jókai utca Y. A Közút területe véget ér a buszfordulónál. Innentől a templomig szintén szükséges aszfaltozni, mert már átnőtt a fű az aszfalt középső hossztengelyén. Ezt önerőből szinte lehetetlen megvalósítani. Molnár Sándor, Tarnóczi Attila feljáróját szintén ki kell alakítani, mert már évekkel ezelőtt a korábbi testület elfogadta a költségeket. Attila építkezése kedvező alkalmat teremtett arra, hogy ezt is pályázatból oldjuk meg. Búzás Ildikóék előtt, a sózás tette tönkre a feljárót. Itt nem csak az ő házát nehezebb megközelíteni, hanem még három ingatlant. Ezen túlmenően a tűzoltószertárnál és a Jókai utcai bejáróinál aszfaltoznánk, mert esős időben, minden érintett helyszínen a sár miatt nehéz a közlekedés. Ehhez majd később kérnék egy testületi határozatot, mivel a módosítási kérelem a régi testület mandátumának megszűnése és az új testület felállása között történt.

- Végéhez közelít a bekötőút felújítása. A pályázat elkészítésében,

megírásában együttműködtem a Közúttal. Napjainkban még a korlátok

kiépítése és burkolatjelek felfestése van vissza. A 180 millió Ft.-ot

meghaladó fejlesztés jelentős lépés Magyarsarlós fejlesztésében.

A képviselő-testület 5 igen szavazattal (egyhangúlag) meghozta az alábbi határozatot:

# Szám: 48 / 2019. (X.22.) sz. határozat

**Tárgy: Polgármesteri program elfogadása**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elfogadja Dukai Zoltán polgármester programját. A képviselő-testület felhatalmazza a polgármestert, hogy 6 hónapon belül készítse el az önkormányzat gazdasági programját.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

**4. napirendi pont**

**Az alpolgármester megválasztása titkos szavazással és az alpolgármester eskütétele**

Előadó : Dukai Zoltán polgármester

Dukai Zoltán polgármester: Javaslom, hogy az alpolgármester választására hozzunk létre egy szavazatszámláló bizottságot, amelynek tagjai Bökös Ernő, Szomorné Sebők Bernadett és Mácsai Réka lennének. Javaslom, hogy a képviselő-testület fogadja el Füller Balázs alpolgármesteri jelölését.

(Kiosztják a szavazólapokat és szavaznak)

Mácsai Réka képviselő: Megállapítom, hogy Füller Balázst 5 igen szavazattal megválasztotta a testület alpolgármesternek.

**Szám: 49 / 2019. (X.22.) sz. határozat**

**Tárgy: Alpolgármester választása**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag megállapítja, hogy titkos szavazással Füller Balázst választotta alpolgármesternek.

A választási jegyzőkönyvet az 3. számú melléklet tartalmazza.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

Az alpolgármester letette az esküt a képviselő-testület előtt.

**5. napirendi pont**

**A polgármester illetményének és tiszteletdíjának megállapítása**

Előadó : dr. Jávorcsik Béla jegyző

dr. Jávorcsik Béla jegyző A polgármesterek illetményét a település nagyságától függően fix összegben határozza meg a testület, mely még attól is függ, hogy főállásban, vagy társadalmi megbízatásban történik-e a feladatellátás.

Dukai Zoltán polgármester: Ahogy azt már jeleztem, társadalmi megbízatásban látnám el a feladatot. Saját telefonomat, nyomtatóm, autóm, számítógépem használom a hivatali munkámhoz. Emellett azt szeretném kérni, hogy a könyvtárosi feladataimra a normatíva 25%-a megbízási díjat állapítson meg a képviselő-testület. 11 éve látom el a könyvtárosi feladatokat az elmúlt időszakban hat évig ingyen dolgoztam, aztán az utóbbi öt évben 20%-ot vettem fel a normatívából. Ez jelentős munkát is kíván és bevételt is hoz a falunak, mely a normatívából és a hozzá kapcsolódó pályázati támogatásokból áll.

**Szám: 50/2019. (X. 22.) sz. határozat**

**Tárgy: Polgármester illetményének elfogadása**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elfogadja Dukai Zoltán társadalmi megbízatású polgármester tiszteletdíját a helyettes államtitkár közszolgálati tisztviselőkről szóló törvényben meghatározott alapilletményéből, illetménykiegészítéséből, vezetői illetménypótlékából álló illetményének 30%-nak az 50%-ban, azaz Bruttó 149.575 FT.-ban állapítja meg. A polgármester költségátalánya 22.436. Ft.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

2.) Pénzügy

Dukai Zoltán polgármester: Javaslom, hogy a képviselő-testület fogadja el a megbízási szerződésem módosítását.

**Szám: 51 /2019. (X. 22.) sz. határozat**

**Tárgy: Megbízás könyvtárosi feladatok ellátására**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elhatározza, hogy a 2014.október 15. napjával határozatlan időtartamra kötött megbízási szerződésben ( Dukai Zoltán a könyvtárosi feladatok ellátására) a megbízási díjat bruttó 37500 Ft/hónap összegre módosítja.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

2.) Pénzügy

**6. napirendi pont**

**Az alpolgármester és a képviselő-testület tiszteletdíjának megállapítása**

Előadó : Dukai Zoltán polgármester

Dukai Zoltán polgármester: Lehetőség van arra, hogy az alpolgármester és a képviselő-testület tagjai részére tiszteletdíj kerüljön megállapításra. A képviselők eddig tiszteletdíj nélkül látták el a feladatukat. Megkérdem az alpolgármestert, hogy igényt tartana-e a tiszteletdíjra?

Füller Balázs alpolgármester: Köszönöm szépen, lemondanék a tiszteletdíjamról.

**Szám: 52/ 2019. (X.22.) sz. határozat**

**Tárgy: Képviselők és az alpolgármester tiszteletdíja**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elhatározza, az alpolgármesternek a tiszteletdíjról történő lemondását tudomásul veszi.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

2.) Pénzügy

**7. napirendi pont**

**A Szervezeti és Működési Szabályzat módosítása**

Előadó : dr. Jávorcsik Béla jegyző

dr. Jávorcsik Béla jegyző Magyarország helyi önkormányzatairól szóló 2011. évi CLXXXIX. törvény 43.§ (3) bekezdésében kapott felhatalmazás alapján módosítanunk kell a Szervezeti és Működési Szabályzatunkat. Az SZMSZ átfogó módosítására 3 hónapos határidőn belül kerül majd sor.

Első lépésben a legszükségesebb módosításokat kell elvégezni.

Magyarsarlóson semmi nem indokolja az SZMSZ módosítását, csupán az Összeférhetetlenségi, Vagyonnyilatkozatokat Vizsgáló és Méltatlansági Ügyeket Előkészítő Bizottság tagjait kell megválasztani, ez fog bekerülni az SZMSZ-be.

Dukai Zoltán polgármester: Javaslom, hogy a képviselő-testület válassza meg Az Összeférhetetlenségi, Vagyonnyilatkozatokat Vizsgáló és Méltatlansági Ügyeket Előkészítő Bizottság tagjait, és fogadja el az SZMSZ módosítását. Javaslom, hogy Mácsi Réka képviselő legyen az elnök, tagjai Bökös Ernő és Szomorné Sebők Bernadett legyenek.

Egyúttal kérem, hogy fogadja el a testület az SZMSZ módosítását is.

**Szám: 53 /2019. (X. 22.) sz. határozat**

**Tárgy:** Összeférhetetlenségi, Vagyonnyilatkozatokat Vizsgáló és Méltatlansági Ügyeket Előkészítő Bizottság tagjainak megválasztása

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elhatározza, hogy az Összeférhetetlenségi, Vagyonnyilatkozatokat Vizsgáló és Méltatlansági Ügyeket Előkészítő Bizottság tagjainak Mácsai Rékát, Bőkös Ernőt és Szomorné Sebők Bernadettet választja. Elnök: Mácsai Réka.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

2.) Pénzügy

A képviselő-testület egyhangúlag ( 5 igen szavazattal) megalkotta az alábbi rendeletet:

**Magyarsarlós Község Önkormányzatának**

/2019. /(…)sz. rendelete

**Az Önkormányzat Szervezeti és Működési**

**Szabályzatáról szóló 8/2002.(X.28.) sz. rendelete**

**módosításáról**

( *a rendelet szövegét a 3. számú melléklet tartalmazza*)

**8. napirendi pont**

**A Vagyonnyilatkozat-tételről szóló tájékoztatás**

Előadó : Dukai Zoltán polgármester

dr. Jávorcsik Béla jegyző

Dr. Jávorcsik Béla jegyző: A képviselő-testület tagjainak megválasztásától, majd ezt követően január 1. napjától évente 30 napon belül vagyonnyilatkozatot kell tennie. Ennek elmulasztása esetén nem gyakorolhatja képviselői jogait. (átadásra kerülnek a vagyonnyilatkozatok). A vagyon-nyilatkozatokat a Bizottságnak kell átadni, amely majd eldönti, hogy itt tárolják, vagy a KÖH-nél.

**9. napirendi pont**

**Az összeférhetetlenségről szóló tájékoztatás**

Előadó :dr. Jávorcsik Béla jegyző

Dr. Jávorcsik Béla jegyző: Ismerteti a legfontosabb összeférhetetlenségi szabályokat.

Az Mötv.-ben új szabályként jelenik meg az ún. méltatlanság, amely pl. a köztartozás tartós fennállása esetén állapítható meg. Ennek kiderítésére a megválasztást követő 30 napon belül kell kezdeményeznie a képviselőnek a felvételét a NAV adatbázisába. 3 hónapon belül pedig kötelező képzésen kell részt venni minden képviselőnek.

**10. napirendi pont**

**Egyebek: Beszámoló a folyamatban lévő önkormányzati fejlesztésekről, karbantartásokról, pályázatokról…**

Előadó: Dukai Zoltán

Dukai Zoltán polgármester: A polgármesteri program ismertetésénél jeleztem, hogy önkormányzatunk pályázatot nyújtott be és nyert a helyi önkormányzatokért felelős miniszter az államháztartásért felelős miniszterrel közösen kiírt Magyarország 2018. évi központi költségvetéséről szóló 2017. évi C. törvény   3. melléklet II. 2. pont szerinti, az önkormányzati feladatellátást szolgáló fejlesztések támogatására .

A pályázatban megjelölt helyszínek módosítását kérnénk az alábbi indoklással:

A műszaki tartalom tervezett megvalósítása a Vidékfejlesztési Program keretében megvalósuló szennyvíz- csatorna nyomvonalának helyreállítására épült a 2018 áprilisában beadott VP-07. 2 szennyvízcsatorna pályázatunk (Projekt azonosító: 1949215920) pozitív elbírálásában bízva. Azonban a szennyvíz pályázatunk a mai napig nem került elbírálásra. Ezért az eredetileg tervezett helyszíneken nincs értelme végrehajtani az út és járdaburkolat felújításokat, hiszen a szennyvízhálózat kiépítése esetén az elkészült burkolatok feltörésre kerülnének.

Módosításunk elfogadása esetén azonos terület nagyságon, magasabb műszaki tartalommal és azonos költségen valósítanánk meg a pályázatban foglaltakat.

Szeretném, ha a testület erre vonatkozóan hozna egy megerősítő határozatot. Mindenképpen szeretném, ha műszaki ellenőrt alkalmaznánk erre a feladatra, aki azonos lenne a Magyar Közút műszaki ellenőrével, azaz Járó Szilviát bíznám meg.

**Szám: 54 /2019. (X. 22.) sz. határozat**

**Tárgy:** Módosítási kérelem támogatása

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag jóváhagyja, hogy a helyi önkormányzatokért felelős miniszter az államháztartásért felelős miniszterrel közösen kiírt Magyarország 2018. évi központi költségvetéséről szóló 2017. évi C. törvény   3. melléklet II. 2. pont szerinti, az önkormányzati feladatellátást szolgáló fejlesztések támogatására benyújtott pályázat megvalósítási helyszíne módosításra kerüljön.

A képviselő-testület felhatalmazza Dukai Zoltán polgármestert, hogy az útépítés műszaki ellenőri feladataira Járó Szilvia útépítő mérnökkel a műszaki ellenőri feladatokra megbízási szerződést kössön.

Felelős: Polgármester

Határidő: értelem szerint

Erről jegyzőkönyvi kivonaton értesül:

1) Irattár

2.) Pénzügy

Mácsai Réka képviselő: Szeretném megkérdezni, hogy miképpen történik a pályázatfigyelés?

Dukai Zoltán polgármester : Alapesetben én figyelem, és a jegyző úr is szokott szólni, ha van olyan pályázat, ami nekünk jó.

Mácsai Réka képviselő: A projektmenedzsmentet ki oldja meg?

Dukai Zoltán polgármester: Eddig én végeztem a projektmenedzsmentet, de ezek után szívesen átadnám ezt a feladatot is.

Mácsai Réka képviselő: Én esetleg tudnék a pénzügyi kérdésekben és a projektmenedzsmentben segíteni.

Szomorné Sebők Bernadett képviselő: Én rendezvényekben tudnék segíteni.

Dukai Zoltán polgármester: Minden segítséget megköszönök és szívesen fogadok.

Folyamatban van egy újabb belterületű útpályázatunk mely, a temetői út felújítását tartalmazza. A Petőfi utca végén lévő útszakasz is javításra kerülne. Folyamatban van még egy rendezvényház felújítására beadott pályázat is, valamint Novemberben rendeznénk egy lakossági rendezvényt közös étkezéssel együtt, ahová meghívnánk az útépítő munkásokat is. A Vidékfejlesztési Program népszerűsítésére nyertünk 774. 964 Ft.+ÁFA támogatást, ennek keretében szerveznénk meg ezt a közösségi programot. Eredetileg a búcsúra kaptunk volna támogatást, de olyan rövid volt a határidő, hogy azt nem tudtam leszervezni, a módosításhoz hozzájárul a Széchenyi Programiroda.

A következő rendezvények vannak még előkészületben: Holnapután indulunk Stallwang testvérfalunkba. Az úti költség résztvevőnként 25 000 Ft. lenne, melyből a résztvevők 5000 Ft-ot fizetnek. A különbözetet igyekszem most is úgy megoldani, hogy a fennmaradó összeg ne terhelje a költségvetést. Ez mindig nagy munkával és felelőséggel jár részemről, melyet most is felvállalok. A testvértelepülésről érkezők fogadása jövőre lesz esedékes. Ennek anyagi fedezetét az elmúl 12 év alatt, egy évet leszámítva pályázatokból oldottam meg. Így ennek költségei sem érintették az itt élőket. Advent időszakában esedékessé válik a karácsonyi kézműves foglalkozás megtartása, melyben Betti segítségét kérném.

Szomorné Sebők Bernadett képviselő: Én szívesen átvállalom ennek feladatait.

Dukai Zoltán polgármester: Köszönöm. December elején esedékessé válik a szokásos Mikulás ünnepségünk, melynek keretében kiosztásra kerülnek a csomagok is. A fellépőket könyvtári pályázat keretében biztosítom. A vendéglátáshoz, önkormányzati forrásokra lesz szükség.

A képviselő-testület tudomásul vette a bejelentéseket.

Dukai Zoltán polgármester: Balló Attila Magyarsarlós, Petőfi u. 130. sz. lakos kérte, hogy járuljunk hozzá az ingatlana előtti közterületen bejáró építéséhez.

Javaslom ennek elfogadását.

**Szám:55 /2019.(X.22.) sz. határozat**

**Tárgy: Bejáró építés támogatása**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag úgy határoz, hogy Balló Attila Magyarsarlós, Petőfi u. 130. szám lakos részére az ingatlan megközelítéséhez az önkormányzati ingatlanra építendő gépkocsibejáró építését 137.500 Ft. -tal támogatja.

A számlát az Önkormányzat nevére kell kérni.

Felelős: Dukai Zoltán polgármester

Határidő: haladéktalanul

Erről jegyzőkönyvi kivonaton értesül:

1./ irattár

2./ Pénzügy

Dukai Zoltán polgármester: Fuchs Krisztián megkeresett azzal a kéréssel, hogy a képviselő-testület a levelező tagozatra járó magyarsarlósi lakosoknak is tegye lehetővé a tanulmányi támogatást. Ehhez módosítani kellene a rendeletünket.

Szavazzunk arról, hogy módosítjuk e az ide vonatkozó rendeletünket és bevezetjük-e a levelező tagozatra járó felsőoktatási hallgatók támogatását?

A képviselő-testület 5 nem szavazattal elutasította a rendeletmódosítást.

Dukai Zoltán polgármester:

Előkészítette: Dr. Jávorcsik Béla jegyző

Dukai Zoltán polgármester: A 49./2017. (I.10.) Kt. számú határozatával 2017. évben a Képviselő-testület arról döntött, hogy támogatási kérelmet (pályázatot) nyújt be közösön Lothárd, Birján és Szemely településekkel a Vidékfejlesztési Program *VP6-7.2.1-7.4.1.2-16* kódszámú, *Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése”* című pályázati felhívásra „*Mechanikailag stabilizált alappal rendelkező utak kialakítása konzorciumban; valamint erőgép és munkagépek beszerzése a birjáni, lothárdi, magyarsarlósi, szemelyi külterületi utak karbantartásához.*” címmel.

A projekt megvalósítási helyének pontos címe, helyrajzi számai:

* 7761 Magyarsarlós, külterület 482, 347, 044, 037, 1055 hrsz.

A pályázat kiírója a benyújtott pályázatunkat pozitívan bírálta el (A Támogatói Okirat iratazonosító száma: 3007622374, Magyarsarlós Községi Önkormányzattal bruttó - 5 114 024 Ft támogatásban részesültünk.

Az igényelhető támogatási előleg mértéke az utófinanszírozású tevékenységre jutó támogatási összeg legfeljebb 50%-a, az igényelhető támogatási előleg legmagasabb összege 2 557 012 Ft, azaz kettőmillió-ötszázötvenhétezer-tizenkettő forint.

Támogatási előleg abban az esetben folyósítható, ha az Önkormányzat az adott naptári évre vonatkozó projektszintű likviditási tervet és annak mellékletét benyújtja és az önerő rendelkezésre állását igazolja, kötelezettséget vállal arra vonatkozóan, hogy az önerő összegét a költségvetésben elkülöníti.

Magyarsarlósra jutó önerő mértéke: 902 475 Ft.

A projekt forrásai az alábbiak szerint alakulnak:

|  |  |
| --- | --- |
| A projekt teljes költsége összesen (Ft) | 121 265 623 |
| A projekt elszámolható költségei összesen (Ft) | 119 948 361 |
| A projekt nem elszámolható költségei összesen (Ft) | 1 317 262 |
| Támogatás összege (Ft) | 101 956 103 |
| Önerő (Ft) | 19 309 520 |
| Saját forrás (Ft) | 19 309 520 |
| Egyéb támogatás (Ft) | 0 |
| A Projekt nem elszámolható költségeire jutó önerő (Ft) | 1 317 262 |

Kérem a Képviselő-testületet, hogy az előterjesztés megvitatását követően az alábbi határozati javaslatokat elfogadni szíveskedjen.

**Szám:56 /2019.(X.22.) sz. határozat**

**Tárgy:** 1826720453 azonosítószámú támogatási kérelem (pályázat) önerő rendelkezésre állása

H A T Á R O Z A T

Magyarsarlós Községi Önkormányzat Képviselő-testülete, Magyarország helyi önkormányzatairól szóló 2011. évi CLXXXIX. sz. törvényben biztosított jogkörében eljárva a „*Mechanikailag stabilizált alappal rendelkező utak kialakítása konzorciumban; valamint erőgép és munkagépek beszerzése a birjáni, lothárdi, magyarsarlósi, szemelyi külterületi utak karbantartásához*” című pályázat támogatói döntésének ismeretében a projekt költségvetését elfogadja, az önerőt a projekt megvalósításához biztosítja és a költségvetésben elkülöníti.

A Képviselő-testület felhatalmazza a Polgármestert, hogy az előleg igényléshez az önerő rendelkezésre állásáról szóló nyilatkozatot elkészítse, az előleg igénylési folyamatot elindítsa, a határozat végrehajtásához szükséges intézkedéseket megtegye.

Felelős: polgármester

Határidő: azonnal

*Magyarsarlós, 2019. október 22.*

*Dukai Zoltán*

*polgármester*

Dukai Zoltán: Amennyiben több kérdés, észrevétel, javaslat nincs, az ülést

bezárom.

k.m.f.

Dukai Zoltán Dr. Jávorcsik Béla

polgármester jegyző